
	Comisia juridică, de disciplină și imunități
Bucureşti, 

30 ianuarie 2012
	
	Comisia pentru buget, finanţe şi bănci

Bucureşti, 

Nr.22/607/ 01.02.2012

	


Biroul Permanent

al

Camerei  Deputaţilor

Vă înaintăm, alăturat, raportul comun asupra proiectului de Lege privind finanțarea activității Administrației Naționale a Penitenciarelor și a unităților subordonate, transmis Comisiei juridice, de disciplină și imunități și Comisiei pentru buget, finanţe şi bănci pentru examinare pe fond, cu adresa Biroului Permanent nr.PL.x 772 din 19 decembrie 2011.
	                            PREŞEDINTE,                                  PREŞEDINTE,

                   Maria Eugenia BARNA                              Daniel BUDA

	Comisia pentru buget, finanţe şi bănci

Bucureşti, 

Nr. 22/607/01.02.2012


RAPORT  COMUN
asupra Proiectului de Lege privind finanțarea activității Administrației

 Naționale a Penitenciarelor și a unităților subordonate
Cu adresa nr.PL.x.772 din 19 decembrie 2011, Biroul Permanent conform art. 95 din Regulamentul Camerei Deputaţilor,  republicat,  a sesizat,  pentru examinare şi avizare în fond, Comisia juridică, de disciplină și imunități și Comisia pentru buget, finanţe şi bănci cu Proiectul de Lege privind finanțarea activității Administrației  Naționale a Penitenciarelor și a unităților subordonate 
La întocmirea raportului s-a avut în vedere avizul favorabil, cu unele observații și propuneri al Consiliului Legislativ, transmis cu cu nr.1004/28 septembrie 2011.

Proiectul de ordonanţă de urgenţă are ca obiect de reglementare finanțarea activității Administrației  Naționale a Penitenciarelor și a unităților subordonate, în conformitate cu art.62 alin. (1) lit.b din Legea nr.500/2002 privind finanțele publice, cu modificările și completările ulterioare, respectiv din venituri proprii și subvenții alocate de la bugetul de stat. Oportunitatea promovării prezentului proiect de act normativ rezultă din necesitatea eliminării contradicțiilor semnalate între Ordonanța Guvernului nr.68/1999 și noul cadru normativ privind executarea pedepselor, respectiv Legea nr.275/2006.

Senatul, în calitate de primă Cameră sesizată, a adoptat proiectul de Lege, în ședința din 6 decembrie 2011.

Proiectul de Lege face parte din categoria legilor ordinare, potrivit art. 76 din Constituţia României, republicată.
Proiectul de lege, potrivit art. 75 din Constituţia României, republicată și  Regulamentului Camerei Deputaţilor, republicat, cu modificările ulterioare  este de competenţa decizională a Camerei Deputaţilor.

În conformitate cu prevederile art.61 din Regulamentul Camerei Deputaților,  republicat,  cu modificările și completările ulterioare, Comisia juridică, de disciplină și imunități a dezbătut proiectul de lege în ședința din 24 ianuarie 2012.

La dezbateri au fost prezenți 18 deputați din totalul de 23 de membri ai Comisiei juridice de disciplină și imunități.

La dezbaterile Comisiei de buget, finanțe și bănci din ziua de 31 ianuarie 2012, au participat 33 deputați din totalul de 33 de membrii ai comisiei. 

Atât la lucrările  Comisiei juridice de disciplină și imunități cât și la ședința Comisiei de buget, finanțe a participat, în calitate de invitat, din partea Ministerului Justiției, doamna Lidia Barac, secretar de stat.

În urma examinării Proiectului de Lege privind finanțarea activității Administrației  Naționale a Penitenciarelor și a unităților subordonate și a opiniilor exprimate de către membrii celor două Comisii și de către invitați, s-a hotărât cu majoritate de voturi din partea ambelor Comisii, propunerea spre dezbaterea și adoptarea plenului Camerei Deputaților a unui raport favorabil în forma Senatului. 

	PREŞEDINTE,

Daniel BUDA
	PREŞEDINTE,

Maria Eugenia BARNA


                       SECRETAR,                                              SECRETAR,

             Gabriel ANDRONACHE                                Nicolae BUD
    Consilier, Ciprian Bucur                                                                                 Consilier, Luminiţa Ghiorghiu

